Diari Oficial de la Generalitat Valenciana


Sumari del DOGV 5564, del 26-07-2007 (2007/9687)

ORDE de 29 de juny de 2007, de la Conselleria d'Educació, per la qual es modifica l'autorització, en el nivell d'Educació Infantil, al Centre Privat d'Educació Infantil Hada, Un Mundo Mágico de l'Eliana.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5564

Data del DOGV
:   26-07-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/9687


Data del document
:   29-06-2007

Organisme emissor
:   Conselleria d'Educació

Tipus de document
:   Ordre

Correcció d'errades

 Descriptors 

:   * Eliana, l'
    * ensenyament privat
    * educació preescolar
    * centre d'ensenyament

ORDE de 29 de juny de 2007, de la Conselleria d'Educació, per la qual es modifica l'autorització, en el nivell d'Educació Infantil, al Centre Privat d'Educació Infantil Hada, Un Mundo Mágico de l'Eliana. [2007/9687]  
L'expedient ha sigut iniciat a instància del representant de la titularitat del Centre Privat d'Educació Infantil Hada, Un Mundo Mágico, número de codi 54473106, siti al carrer Malvarrosa, núm.1, de l'Eliana, per la qual sol·licita la modificació de l'autorització en el nivell d'Educació Infantil, primer i segon cicles, a fi de canviar l'ús d'una unitat de segon cicle per al primer cicle, quedant amb este canvi com a centre incomplet en Educació Infantil.  
Segons informe de 10 de maig de 2007, del Servici de Projectes i Construccions Educatives d'esta conselleria, s'utilitzen les mateixes instal·lacions que ja van ser objecte d'informe favorable el 3 de juny de 2005, aprovades per Resolució de la Direcció General d'Ensenyament, de 15 de juny de 2005, i que per a la configuració ara sol·licitada, els requisits exigits són els mateixos.  
Per Orde de 30 de març de 2006, de la conselleria de Cultura, Educació i Esport (DOGV de 17.05.2006), el centre va ser autoritzat per a impartir l'Educació Infantil, primer cicle, amb 7 unitats i 95 llocs escolars i l'Educació Infantil, segon cicle, amb 3 unitat i 62 llocs escolars. Per tant, el centre té autorització d'obertura i funcionament en el nivell educatiu que es modifica.  
Vistos la Llei Orgànica 8/1985, de 3 de juliol (LODE, BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm106 de 04.05.2006); el Reial Decret 1004/1991, de 14 de juny (BOE de 26.06.1991), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria onze de la LOE; el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries; i l'Orde de 2 de febrer de 1998 (DOGV de 11.03.1998), de la conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil de la Comunitat Valenciana, en desplegament de la disposició addicional quarta del Reial Decret 1004/1991 de 14 de juny.  
En exercici de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Únic  
Autoritzar, amb efectes des de l'inici del curs escolar 2007/2008, la modificació en el nivell d'Educació Infantil al centre que a continuació s'indica, en els termes que s'especifiquen, de conformitat amb la normativa vigent:  
Centre: Centre d'Educació Infantil Hada, Un Mundo Mágico  
Titular: Hada, un mundo mágico, SL  
Domicili: c/Malvarrosa, núm.1  
Localitat: L'Eliana (46550)  
Província: València  
Codi: 81677797  
Modificació que s'autoritza:  
Una unitat d'Educació Infantil, segon cicle, passa a utilitzar-se com a unitat d'Educació Infantil, primer cicle. Amb estos canvis, el centre queda configurat, en la seua totalitat, amb la composició següent:  
8 unitats d'Educació Infantil, primer cicle, amb 95 llocs escolars, distribuïts així:  
- 1 unitat per a escolars de 0 a 1 any, amb 8 llocs escolars  
- 4 unitats per a escolars d'1 a 2 anys, amb 13 llocs escolars cada una  
- 3 unitats per a escolars de 2 a 3 anys, amb 20 llocs escolars cada una  
1 unitat d'Educació Infantil, segon cicle, amb 31 llocs escolars  
DISPOSICIÓ ADDICIONAL PRIMERA  
El centre haurà de completar la relació del professorat i les titulacions corresponents, davant de la Direcció Territorial d'Educació corresponent, per a la seua aprovació abans de l'inici de les activitats educatives.  
DISPOSICIÓ ADDICIONAL SEGONA  
El que disposa la present orde donarà lloc a la corresponent inscripció en el Registre de Centres Docents de la Comunitat Valenciana.   
DISPOSICIÓ FINAL  
La present orde tindrà efectes el dia de la seua publicació al Diari Oficial de la Comunitat Valenciana, no obstant els seus efectes s'entenen referits a l'inici del curs escolar 2007/2008.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.  
València, 29 de juny de 2007  
El conseller d'Educació,  
Alejandro Font de Mora Turón